
VERORDENING OP DIE VERWYDERING VAN AFVALSTOWWE, 2012 

Verordening No. 21, 2012 


VERORDENING 


Om voorsieníng te maak vir ‘n diens vir die verwydering van afvalstowwe in die 
//Khara Hais munisipaliteit; en vir aangeleenthede wat daarmee in verband 
staan. 


DAAR WORD BEPAAL deur die //Khara Hais munisipaliteit, soos volg> 

INDELING VAN ARTIKELS 
HOOFSTUK 1 

VULLISVERWYDERINGSDIENS 


1 . Woordomskrywing 

2. Vullisverwydering 

3. Kennisgewing aan die Munisipaliteit 

4. Verskaffmg van vullisblikke of houereenhede 

5. Plasing van vullisblikke, houereenhede, ens. 

6. Gebruik en versorging van houers en plastiese voerings 

HOOFSTUK 2 
AFVALVERDIGTING 

7. Afvalverdigting 

HOOFSTUK 3 

TUINAFVAL, LYWIGE TUINAFVAL EN ANDER LYWIGE AFVAL 

8. Verwydering van tuinafval, lywige tuinafval en ander lywige afval 

9. Die Munisipaliteit se buitengewone diens 

10. Aanspreeklikheid vir bouersafval 

1 1 . Houers 

12. Wegdoening van bouersafval 

HOOFSTUK 4 

SPESIALE BEDRYFSAFVAL 

13. Kennisgewing van die ontstaan van spesiale bedryfsafval 

14. Opberging van spesiale bedryfsafval 

15. Venwydering van spesiale bedryfsafval 

HOOFSTUK 5 
STORTINGSTERREINE 

16. Gedrag by stortingsterreine 

17. Eiendomsreg op afval 


HOOFSTUK 6 

ROMMELSTROOIERY, STORTING EN VERWANTE AANGELEENTHEDE 

18. Rommelstrooiery en storting 

19. Goed wat laat vaar is 

HOOFSTUK 7 
ALGEMENE BEPALINGS 

20. Toegang tot ‘n perseel 

21. Ophoping van afval 

HOOFSTUK 8 

GELDE EN STRAFBEPALINGS 

22. Gelde 

23. Strafbepaling 

24. Kort titel 


HOOFSTUK 1 

VULLISVERWYDERINGSDIENS 

Woordomskrywing 

1. In hierdie Verordening, tensy uit die samehang anders blyk, beteken - 

“besigheidsafvar afval, uitgesonderd bouersafval, lywige afval, huisafval of 
bedrysafval wat voortgebríng word deur die gebruik van 'n perseel wat nie 'n 
prívate woonhuis is wat uitsluitlik vír woondoeleindes gebruik word nie; 

“bouersafvaT afval wat weens slopings-, uitgrawings- of boubedrywighede 
op ‘n perseel voortgebring word; 

“eíenaar” - 

(a) die persoon in wie die wettige eiendomstitel van die perseel van tyd 
tot tyd gevestig is; 

(b) in die geval waar die persoon in wie die wettige eiendomstitel gevestig 
is, insolvent of ooríede is, of in enige toestand van 
regsonbevoegdheid is, die persoon in wie die administrasie en 
beheer van die perseel gevestig is as kurator, trustee, eksekuteur, 
administrateur, geregtelike bestuurder, bestuurder, likwidateur of 
ander regsverteenwoordiger; 

(c) in enige geval waar die Munisipaliteit nie die identiteit van so ‘n 
persoon kan vasstel nie, ‘n persoon wat geregtig is op die voordeel 
van so 'n perseel of ‘n gebou daarop; 

(d) in die geval van 'n perseel waarop ‘n huurkontrak van 30 jaar of langer 
aangegaan ís, die huurder daarvan; 

(e) met betrekking tot - 

(i) ‘n stuk grond wat op ‘n deeltitelplan aangedui is ingevolge die 
Wet op Deeltitels, 1986 (Wet No. 95 van 1986), sonder om 
bogenoemde te beperk, die ontwikkelaar of die 
bestuursliggaam met betrekking tot die gemeenskaplike 
eiendom; 

(ii) ‘n deel soos omskryf in daardie Wet, die persoon in wie se 
naam sodanige deel geregistreer is in ‘n deeltitelakte en ook 
die wettig aangestelde agent van so ‘n persoon; 

(f) enige regspersoon met inbegrip van, maar nie beperk nie tot - 

(i) ‘n maatskappy geregistreer ingevolge die Wet op 

Maatskappye, 1973 (Wet No. 61 van 1973), ‘n trust intervivos, 
‘n trust mortis causa, ‘n beslote korporasie geregistreer 
ingevolge die Wet op Beslote Korporasies, 1984 (Wet No. 69 
van 1984), ‘n vrywillige assosiasie; 

(ii) ‘n Staatsdepartement; 

(iii) ‘n raad of direksie ingestel ooreenkomstig wetgewing van 

toepassing in die Republiek van Suid-Afrika; en 

(iv) 'n ambassade of ander buitelandse entiteit; 


“huisafvar' afval wat normaalweg afkomstig is van ‘n gebou wat vir 
woondoeleindes gebruik word, insluitende woonstelle, hospitale, skole, 
hostelle, kampongs, liefdadigheídsorganisasies, kerke en sale geleë op 
privaatgrond en wat met gemak sonder beskadiging van die plastiese 
voering, daarin verwyder kan word; 

“lywige afval” afval, uitgesonderd bedryfsafval, afkomstig vanaf enige 
perseel, maar wat vanweë die massa, vorm, grootte of hoeveelheid daarvan 
nie maklik in ‘n vullissak met ‘n plastiese voering opgegaar of verwyder kan 
word nie; 

“lywige tuinafval” afval soos boomstompe, boomtakke, laningstompe en - 
takke en enige tuinafval in hoeveelhede van meer as 2 kubieke meter; 

“Munisipaliteit” die //Khara Haís munisipaliteit; 

“okkupeerder” iemand wat ‘n perseel of gedeelte daarvan okkupeer, ongeag 
in watter hoedanigheid hy of sy okkupeer; 

“openbare plek” enige pad, straat, plein, park, ontspanningsgronde, 
sportgronde, sanitêre steeg of oop ruimte wat - 

(a) met betrekking tot enige onderverdeling of uitleg van grond in erwe, 
persele of hoewes voorsíen is, gereserveer ís of opsy gesít is vir díe 
gebruik van die publiek of vir gebruik deur die eienaars of 
okkupeerders van sodanige erwe, persele of hoewes, hetsy 
aangetoon op 'n algemene plan, ‘n plan van onderverdeling of 
diagram, al dan nie; 

(b) op enige tydstip aan díe publiek toegewys is; 

(c) ononderbroke vir 'n tydperk van 30 jaar na verstryking van 31 
Desember 1959 deur die publiek gebruik is; of 

(d) op enige tydstip as sodanig deur die Munisipaliteit of enige bevoegde 
gesag verklaar of toegewys is; 

“plastiese voering” 'n plastiese sak deur die Munisipaliteit voorgeskryf wat 
binne-in ‘n houer met ‘n opgaarinhoud van hoogstens 0,1 kubieke meter 
geplaas kan word. Die sakke moet donkerkleurig wees met ‘n grootte van 
950 mm x 

750 mm, lae digtheid materiaal, minimum dikte van 40 dikrometer of 
20 dikrometer hoë digtheid; 

“spesiale bedryfsafval” afval wat bestaan uit 'n vloeistof of slyk wat 
voortgebring word as gevolg van ‘n vervaardigingsproses of die 
voorafbeplanning vir wegdoendoeleindes van bedryfsvloei-afval wat 
ingevolge die Munisipaliteit se Verordeninge nie in ‘n perseelriool of in ‘n 
straatriool losgelaat mag word nie; 

“tarief die tarief van gelde soos van tyd tot tyd deur die Munisipaliteit 
vasgestel; 

“tuinafvar afval wat voortgebring word deur normale tuinbedrywighede soos 
gesnyde gras, blare, plante en blomme; en 

“vullisblik” ‘n standaard vullisblik met inhoudsmaat 0,1 kubieke meter of 85 
liter soos deur die Munisipaliteit goedgekeur en wat deur die Munisipaliteit 
voorsien kan word. Die blik kan van gegalvaniseerde yster, rubber of politeen 
vervaardíg wees. 

Vullisverwydering 

2. (1) Die Munisipaliteit lewer ‘n diens vir die versameling en verw^dering 

van besigheids- en huisafval van persele ooreenkomstig die tarief 
deur die Munisipaliteit bepaal. 

(2) Die okkupeerder van ‘n perseel waarop besigheids- of huisafval 
voortgebring word, moet van die Munisipaiiteit se diens vir die 
versameling en verwydering van sodanige vullis gebruik maak, 
behalwe waar spesiale vrystelling deur die Munisípaliteit verleen word. 




PROVINSIE NOORD-KAAP 

BUITENGEWONE PROVINSIALE KOERANT, 12 DESEMBER 2012 No. 1652 475 

5 


(3) Die eienaar van 'n perseel waarop besigheids- of huisafval 

voortgebring word, is aanspreeklik teenoor die Munisipaliteit vir 
betaling van alle gelde wat ten opsigte van die versameling en 
verwydering van afval van sodanige perseel betaalbaar is. 

Kennisgewing aan die Munisipaiiteit 

3. Die okkupeerder, of waar die perseel deur meer as een mens geokkupeer 
word, die eienaar van díe perseel waarop besigheids- of huísafval 
voortgebring word, stel binne 7 dae vanaf die dag waarop die afval begin 
ontstaan, die Munisipaliteit in kennis dat - 

(a) die perseel geokkupeer word; en 

(b) of daar besigheids- of huisafval op die perseel voortgebring word. 

Verskaffing van vuliisbiikke en houereenhede 

4. (1) Die Munisipaliteit bepaal die soort en aantal houers wat op 'n perseel 

benodig word. 

(2) Indien die Munisipaliteit 'n houer verskaf, word sodanige houer gratis, 
óf teen die heersende pryse, óf 'n huurtarief, na gelang die 
Munisipaliteit mag bepaal, verskaf. 

(3) Indien die Munisipaliteit dit vereis, is die eienaar van 'n perseel 
verantwoordelik vir die verskaffing van 'n voorafbepaalde soort en 
aantal houers. 

(4) Die Munisipaliteit kan houereenhede aan 'n perseel verskaf as hy, met 
inagneming van die hoeveelheid besigheidsafval wat op die betrokke 
perseel voortgebring word, die opbergbaarheid van die afval in 
vullisblikke en die toeganklikheid vir die Munisipaliteit se 
afvalverwyderingsvoertuie na die plek deur die eienaar van die 
perseel ingevolge artikel 5 voorsien, van mening is dat die 
houereenhede geskikter as vutlisblikke is om die afval in te berg: Met 
dien verstande dat houereenhede nie op ‘n perseel verskaf word nie, 
tensy die plek deur die eienaar ingevolge artikel 5 voorsien, vir die 
Munisipaliteit se afvah/erwyderingsvoertuie vir houereenhede 
toeganklik is. 

Plasing van vullísblikke, houereenhede, ens. 

5. (1) Die eienaar van 'n perseel moet op die perseel voorsiening maak vir 

genoeg plek vir die vullisblikke wat die Munisipaliteit ingevolge artikel 
4 verskaf of vir die uitrusting en houers wat in artikel 7(1) genoem 
word. 

(2) Die plek waarvoor daar ingevolge subartikel (1) voorsiening gemaak 
word moet - 

(a) so geleë wees op die perseel dat die vuHisblikke wat daarop 
geberg word nie van 'n straat of ander opbenbare plek af 
sigbaar is nie; 

(b) waar huisafval op ‘n perseel voortgebring word - 

(i) so geleë wees dat die Munisipaliteit se werknemers die 
afval onbelemmerd kan versamel en verwyder; 

(ii) nie verder as 20 m van die ingang van die perseel wat 
die Munisipaliteit se werknemers gebruik, geleë wees 
nie; 

(c) as die Munisipaliteit dit vereis, so geleê wees dat daar 'n 
gerieflike in- en uitgang vir die Munisipaliteit se 
afvalverw/yderingsvoertuie by so ‘n plek is; 

(d) groot genoeg wees spdat ‘n houer wat vir die sorteer en 
opberg van afval by artikel 6(1)(a)(i) en 7(9) beoog word, daar 
gehou kan word, benewens die afval wat nie in 'n houer 
opgeberg word nie; Met dien verstande dat hierdie vereiste 
nie geld vir geboue wat opgerig is, of geboue waarvan die 
bouplanne goedgekeur is voordat hierdie Verordening van 
krag geword het nie. 

(3) Die okkupeerder van die perseel, of as daar meer as een okkupeerder 
is, die eienaar van so ‘n perseel, moet die vullisblikke wat ingevolge 
artikel 4 verskaf is, op die plek wat ingevolge subartikel (1) verskaf 
moet word, plaas en hulle te alle tye daar hou. 

(4) Ondanks enige andersluidende bepaling van subartikel (3), kan die 
Munisipaliteit - 

(a) waar geboue opgerig is, of waarvan die bouplanne 
goedgekeur is voordat hierdie Verordening van krag geword 
het; en 

(b) as die Munisipaliteit na sy mening nie besigheidsafval van die 
plek af waarvoor daar ingevolge subartikel (1) voorsiening 
gemaak is, kan versamel en verwyder nie, 'n plek op of 
buítekant díe perseel aanwys waar die vullísblíkke geplaas 
moet word waar hulle nie ‘n oorlas sal skep nie en nie 
toeganklík is vir die algemene publiek, diere en knaagdiere en 
waarvandaan dit gerieflik sal wees om die afval te versamel en 
te verwyder, en die vullisblikke moet op daardie plekke 
geplaas word op die tye en vir die tydperke soos deur die 
Munisipaliteit bepaal ‘n voedselperseel waar van toepassing, 
moet van ‘n goedgekeurde vullis area voorsien word, wat 
bestaan uit ‘n goedgekeurde was area, dreineringspunt en ‘n 
beskikbare kraan. 


Gebruik en versorging van houers en piastiese voerings 

6. (1) Die okkupeerder van ‘n perseel, of as daar meer as een okkupeerder 

is, die eienaar van so ‘n perseel, moet sorg dat - 

(a) alle huis- of besígheídsafval wat op díe perseei voortgebríng 
word, in die plastiese voeríngs geplaas en gehou word, sodat 
die Munisipaliteít dit kan veiwyder; Met dien verstande dat die 
bepalings van hierdie subartikel nie verhoed dat ‘n 
okkupeerder of eienaar, na gelang van die geval - 

(i) wat vooraf van die Munisipaliteit skriftelike toestemming 
verkry het, draf, riffelkarton, papier, glas of ander 
materiaal wat ‘n bestandeel van besigheidsafval is, 
verkoop of dit andersins mee wegdoen sodat dit deur ‘n 
vervaardigingsproses herwin kan word, of, in die geval 
van draf, vir verbruikersdoeleindes gebruik kan word 
nie; of 

(ii) van die huisafval wat vir komposdoeleindes geskik is, 
gebruik maak nie; 

(b) geen warm as, glassken/i/e of ander besigheids- of huisafval 
wat die plastiese voeríng kan beskadig of die Munisipaliteit se 
werknemers kan beseer tenA/yl hulle hul pligte ingevolge 
hierdie Verordening uitvoer, in die voeríngs geplaas word tensy 
hy of sy die nodige stappe geneem het om sodanige skade of 
beserings te voorkom nie; 

(c) geen materíaal, ínsluitende vloeistof, wat weens die massa of 
ander eienskappe daarvan, dit waarskynlik vir die Munisipaliteit 
se werknemers onredelik moeilik sal maak om die plastiese 
voerings te hanteer of te dra, in sodanige voerings geplaas 
word nie; 

(d) elke houer op die perseel toe is, behalwe wanneer afval daarin 
geplaas of daaruit verwyder word, en dat elke houer skoon en 
higiënies gehou word; 

(e) niemand enige afval op ‘n ander plek stort as in die vullishouer 
wat vir daardie doel voorsien is nie. 

(2) Geen houer mag vir ‘n ander doel, as om besigheids- of huis- of 
tuinafval in te hou, gebruik word nie en geen vuur mag daarin gemaak 
word nie. 


(3) Waar ‘n houer ingevolge artikel 4(4) op 'n perseei verskaf is, moet die 
okkupeerder van sodanige perseei, 24 uur voordat die houer 
waarskynlik heeltemal vol sal wees, die Munisipaliteit daarvan 
verwittig. 


(4) Die eienaar van ‘n perseei waar vuHisblikke of houereenhede 
ingevolge artikel 4 of 11 verskaf is, is teenoor die Munisipaliteit 
aanspreeklik vir die verííes daarvan, asook enige skade daaraan, 
behalwe vir verlies of skade wat deur die Munisipaliteit se werknemers 
veroorsaak is. 

(5) Plastiese voerings met huis- of tuinafval, of albei, word behoorlik 
toegebind en moet slegs op die dag van verwydering, soos deur die 
Munisipaliteit bepaal, teen die omheining aan die buitekant van die 
perseel naby die perseelingang of toegangspad, nie later nie as 07:00, 
geplaas word. 

(6) Niemand maak ‘n plastiese voering wat buite ‘n perseel geplaas is 
ooreenkomstig subartikel (5) oop, peuter daarmee of verwyder 
enigiets daaruit nie. 

HOOFSTUK 2 
AFVALVERDIGTING 

Afvalverdigting 

7. (1) Indien die hoeveelheid huís- of besigheidsafval wat op ‘n perseel 

voortgebríng word sodanig is dat die grootste gedeelte van sodanige 
afval na die mening van die Munisipaliteit verdigbaar is, of indien die 
eienaar of okkupeerder van die perseel verlang om sodanige afval te 
verdig, moet sodanige eienaar of okkupeerder, na gelang van die 
geval, die digtheid van daardie gedeelte van sodanige afval verhoog 
deur middel van goedgekeurde toerusting wat ontwerp is om afval te 
kerf, of te verdig, en moet die afval wat so behandel is in ‘n 
goedgekeurde plastiese, papier- of ander vernietigbare houer, of in ‘n 
verdigtingsgeenheidhouer plaas en is die bepalings van artikel 4 nie 
op sodanige verdigte afval van toepassing nie. 

(2) Die inhoudsvermoë van díe piastiese, papier- of ander vernietigbare 
houer waama in subartikel (1) verwys word, moet nie 0,1 kubieke 
meter oorskry nie. 

(3) Nadat die afval soos in subartíkel (1) beoog, behandel en in ‘n 
plastiese, papier- of ander vemietigbare houer geplaas is, moet 
sodanige houer in ‘n houer of houereenheid geplaas word. 

(4) Die bepalings van subartikel (1) is, vir sover dit die verdigting van 
huis- of besigheidsafval verpligtend maak, nie van toepassing nie, 
voordat ‘n tydperk van 6 maande verioop het vanaf die datum van 
betekening van ‘n kennisgewing tot dien effekte deur die 
Munisipaliteit. 


(5) “Goedgekeur” beteken, vir die toepassing van subartikel (1), 
goedgekeur deur die Munisipaliteit met ínagneming van die 
doelmatigheid van die toerusting of houer vir die doel waarvoor dit 
gebruik gaan word, asook die redelike vereistes van die besondere 
geval vanuit ‘n openbare gesondheids-, bergings- vullisversamelings- 
en venwyderingsoogpunt. 


(6) Die eienaar of die okkupeerder, na gelang van die geval, moet die 
houers in subartikel (1) vermeld, verskaf. 

(7) Indien díe houer waama ín subartikel (1) venvys word van staal 
vervaardig is, moet sodanige houer, nadat dit deur die Munisipaliteit 
afgehaal en leeggemaak is, na die perseel teruggebring word. 

(8) Die Munisipaliteit ven/vyder en maak díe houers waarna in subartikel 

(1) venvys word leeg met sodanige tussenpose as wat die 
Munisipaliteít onder die omstandighede nodig mag ag. 

(9) Die bepalings van hierdie artikel verhoed nie enige eienaar of 
okkupeerder, na gelang van die geval, om nadat die Munisipaliteit se 
skriftelike toestemming vooraf verkry is, draf, riffelkarton, papier, glas 
of ander materiaal wat 'n bestanddeel van besigheidsafval is, te 
verkoop of andersins mee weg te doen sodat dit deur 'n 
vervaardigingsproses herwin kan word, of, in die geval van draf, vir 
verbruikersdoeleindes gebruik kan word nie. 

HOOFSTUK 3 

TUiNAFVAL, LYWIGE TUINAFVAL EN ANDER LYWIGE AFVAL 

Verwydering van tuinafval, lywige tuinafval en ander lywige afval 

8. (1) Die okkupeerder, of as daar meer as een okkupeerder is, die eienaar 

van 'n perseel waarop tuinafval, lywige tuinafval of ander lywige afval 
voortgebring word, moet toesien dat die afval ingevolge hierdie 
hoofstuk mee weggedoen word binne 'n redelike tydperk nadat dit 
ontstaan het. 

(2) Enigiemand kan tuinafval, lywige tuinafval of ander lywige afval 
verwyder en daarmee wegdoen. 

(3) Tuinafval, lywige tuinafval of ander lywige afval moet, nadat dit van die 
perseel waarop dit voortgebring is, verwyder is, mee weggedoen word 
op 'n terrein wat deur die Munisipaliteit as stortingsterrein vir sodanige 
afval aangewys is. 

Die Munisípalitelt se buitengewone diens 

9. Die Munisipaliteit venwyder, mits hy dit met sy afvalverwyderingsuitrusting kan 
doen, op versoek van 'n eienaar of 'n okkupeerder van 'n perseel, lywige 
tuinafval of ander afval van die perseel af. Alle sodanige afval moet binne 'n 
afstand van 3 m vanaf die grenslaaipunt geplaas word, maar nie op die 
sypaadjie nie. 

Aanspreeklikheid vir bouersafval 

10. (1) Die eienaar van die perseel waarop bouersafval voortgebring word en 

die persoon wat betrokke ís by die bedrywigheid wat sodanige afval 
laat ontstaan, moet sorg dat - 

(a) binne 'n redelike tydperk nadat dít voortgebring ís, met die 
afval weggedoen word ooreenkomstig die bepalings van artikel 
12 ; 

(b) tot tyd en wyl met die bouersafval weggedoen word, dit asook 
die houers waarin dit gehou en ven/vyder word, op díe perseel 
waar dít voortgebríng is, gehou word. 

(2) Enigiemand kan ‘n diens vir die verwydering van bouersafval lewer. 
Indien die Munisipaliteit so ‘n diens lewer, geskied dit teen die 
voorgeskrewe tarief. 

Houers 

11. (1) Indien houers of ander vraghouers wat gebruik word vir die 

verwydering van bouersafval, lywige tuinafval of ander afvai van ‘n 
perseel af, na die Munisipaliteit se mening nie op die perseel gehou 
kan word nie, kan die houers of ander vraghouers, met die 
Munisipaliteit se skriftelike toestemmíng, vir die duur van die 
toestemming langs die straat gehou word. 

(2) Toestemming wat ingevolge subartikel (1) verleen word, is 
onderworpe aan díe voorwaardes wat die Munísipaliteit nodig mag ag; 
Met dien verstande dat indien die Munisipaliteit sy toestemming 
verleen of weier of voorwaardes stel, die gerief en veiiigheid van die 
publiek in ag geneem moet word. 

(3) Elke houer of ander vraghouer wat vir die venvydering van 
bouersafval gebruik word, moet - 

(a) duidelik gemerk wees met die naam en adres of 
telefoonnommer van die persoon wat verantwoordelik is vir die 
houer of ander vraghouer; 

(b) toegerus wees met kaatschevrons of kaatsers wat die hele 
voor- en agterkant daarvan duidelik belyn; en 

(c) te alle tye toegemaak wees, sodat daar geen verplasing van 
die inhoud of 'n stofoorias kan ontstaan nie, behalwe wanneer 
dit werklik met afval gevul of wanneer dit leeggemaak word. 

Wegdoening van bouersafval 

12. (1) Alle bouersafval moet, behoudens die bepalings van subartikel (2), op 

die Munisipaliteit se afvalstortingsterreine gestort word, nadat die 
storter die tarief daarvoor betaal het. 

(2) Bouersafval mag, met die Munisipaliteit se skriftelike toestemming, vir 
grondherwinningsdoeleindes op ‘n ander plek as die Munisipaliteit se 
afvalstortingsterreine gestort word. 

(3) Toestemmíng wat ingevolge subartikel (2) verleen word, word verleen 
onderworpe aan die voorwaardes wat die Munisipaliteit nodig mag ag: 
Met dien verstande dat die Munisipaliteit - 

(a) die openbare veiligheid; 

(b) die omgewing van die beoogde stortingsterrein; 

(c) die geskiktheid van die gebied met inbegrip van dreíneríng 
daarvan; 

(d) die venwagte tye en wyse waarop afval op die terrein gestort 
word; 

(e) díe gelykmakíng van die terrein; 

(f) stofbeheer; en 

(g) eníge ander tersaaklíke faktore, in ag moet neem wanneer hy 
sy toestemming verleen of dit weier of wanneer voorwaardes 
gestel word. 

HOOFSTUK 4 

SPESIALE BEDRYFSAFVAL 

Kennisgewing van die ontstaan van spesiaie bedryfsafval 

13. (1) Oie persoon wat betrokke is by bedrywighede wat spesiale 

bedryfsafval voortbring, moet die Munisípalíteit verwíttíg waaruit dít 
bestaan, die hoeveelheid voortgebring, hoe dit opgeberg word en 
wanneer dit verwyder sal word. 

(2) Die kennisgewing waama in subartikel (1) verwys word, moet, as die 
Munisipaliteit dit vereis, gestaaf word deur 'n ontleding wat deur 'n 
gekwaiifiseerde bedryfskeikundige gewaarmerk is. 

(3) lemand wat deur die Munisipaiiteit behoorlík daartoe gemagtíg ís, kan 
behoudens die bepalings van hierdie Verordening, 'n perseel te enige 
redelike tyd betree ten einde vas te stel of spesiale bedryfsafval op so 
'n perseel voortgebring word, om monsters te neem en om afval wat 
op die perseel gevind word, te toets om vas te stel waaruit dít bestaan. 

(4) Die persoon in subartikel (1) genoem, ven/vittig die Munisipaliteit van 
enige verandering in die samestelling en die hoeveelheid spesiale 
bedryfsafval wat van tyd tot tyd voortgebring mag word. 


Opberging van spesiale bedryfsafval 

14. (1) Die persoon in artikel 13(1) genoem, moet sorg dat die spesiale 

bedryfsafval wat op die perseel voortgebring word, ingevolge 
subartikel (2) op die perseel gehou en opgeberg word totdat dit 
ingevolge artikel 15 van die perseel verwyder word. 

(2) Spesiale bedryfsafval wat op ‘n perseel opgeberg word, moet op so 
wyse opgeberg word dat dit nie 'n oorlas veroorsaak of die omgewing 
besoedel níe. 

(3) Indien spesiale bedryfsafval nie ingevolge subartikel (2) op die perseel 
waarop dit voortgebring is opgeberg word nie, kan die Munisipaliteit 
die eienaar van díe perseel, en die persoon in artikel 13(1) genoem. 

gelas om die afval binne ‘n redelike tydperk te verwyder en indien die 
afval nie binne die tydperk verwyder is nie, kan die Munisipaliteit dit op 
koste van die eienaar verwyder. 

Verwydering van spesiale bedryfsafval 

15. (1) Niemand mag sonder, of anders as ooreenkomstig die Munisipaliteit 

se skriftelíke toestemming, spesiale bedryfsafval venvyder van die 
perseel waarop dit voortgebring word nie. 

(2) Die Munisipaliteit verleen toestemming ingevolge subartikel (1), 
onderworpe aan die voon/vaardes wat hy nodig mag ag. Wanneer die 
Munisipaliteit voorwaardes stel, neem hy - 

(a) die samestelling van die spesiale bedryfsafval; 

(b) die geskiktheid van die voertuig en die houer wat gebruik sal 
word; 

(c) die plek waar die afval gestort gaan word; en 

(d) bewys aan díe Munísipaliteit van sodanige stortíng, in ag. 


(3) Die Munisipaliteit verleen nie ingevolge subartikel (1) toestemming 
nie, tensy hy oortuig is dat die persoon wat om toestemming aansoek 
doen, in staat is om die spesiale afval te venivyder, oor die uitrusting 
wat vir verwyderíng van die spesiale bedryfsafval nodig is beskik, en 
aan die voorwaardes van die Munisipaliteit kan voldoen. 

(4) Die persoon in artikel 13(1) genoem, moet die Munísipaliteit so 
dikwels as wat die Munisipaiiteít mag bepaal, met inagneming van die 
inligting wat ingevolge artikel 13(1) aan die Munisipaliteit verstrek 
moet word, ínlíg ín verband met die verwydering van spesiale 
bedryfsafval, die identiteit van die verwyderaar, die 
verwyderingsdatum, die hoeveelheid en die samestelling van die 
spesiale afval wat venwyder word. 

(5) Indien iemand op heterdaad betrap word tenivyl hy of sy die bepalings 
van hierdie artikel oortree, moet hy of sy met die afval op die wyse 
deur die Munisipaliteit bepaal, wegdoen. 


HOOFSTUK 5 
STORTINGSTERREINE 


Gedrag by stortingsterrelne 

16. (1) lemand wat ‘n stortingsterrein waaroor die Munisipaliteit beheer 

uitoefen, vir afvalstortdoeleindes betree, moet - 

(a) die stortingsterrein slegs by die gemagtigde ingangsplek 
binnegaan; 




PROVINSIE NOORD-KAAP 

BUITENGEWONE PROVINSIALE KOERANT, 12 DESEMBER 2012 


No. 1652 483 


13 


(b) al die besonderhede wat die Munisipaliteit betreffende die 
samestelling van die afval verlang, verstrek; en 

(c) alle opdragte aan hom of haar in verband met toegang tot die 
werklike stortingsplek, die plek waar en die manier waarop die 
afval gestort moet word, nakom. 

(2) Niemand mag sterk drank na ‘n stortingsterrein waaroor die 
Munisipaiiteit beheer uitoefen, bring nie. 

(3) Niemand mag 'n stortingsterrein waaroor die Munisipaliteit beheer 
uitoefen, binnegaan nie, behalwe met die doel om afval ingevolge 
hierdie Verordening mee weg te doen en dan slegs op die tye wat die 
Munisipaiiteit van tyd tot tyd mag bepaal. 


Eiendomsreg op afval 

17. (1) Alle afval deur die Munisipalite'it verwyder en alle afval op 

afvalstortingsterreine waaroor die Munisipaiiteit beheer uitoefen, is die 
eiendom van die Munisipaliteit en niemand wat nie behoorlík deur die 
Munisipaiiteit daartoe gemagtig is nie, mag dit verwyder of hom of 
haar daarmee bemoei nie. 

(2) Slegs afval voortgebring op persele wat binne die regsgebied van die 
Munisipaiiteit geleë is, mag op die Munisipaiiteit se stortingsterreine 
mee weggedoen word. 


HOOFSTUK 6 

ROMMELSTROOIERY, STORTING EN VERWANTE AANGELEENTHEDE 
Rommelstroolery en stortlng 

18. Niemandmag- 

(a) afval van enige aarde in of op ‘n openbare plek, leê standplaas, leë 
erf, stroom of waterloop gooi, laat val, stort of mors nie; 

(b) afval in ‘n straatvoor op ‘n openbare plek invee nie; of 

(c) iemand oor wie hy of sy beheer uitoefen, toelaat om enigiets in 
paragrawe (a) en (b) genoem, te doen nie. 

Goed wat laat vaar is 

19. (1) Enigiets, met uitsondering van ‘n voertuig, wat in ‘n openbare plek 

agtergelaat is, en wat, met inagneming van - 


(a) die plek waar dit agtergelaat is; 

(b) die tydperk wat dit agtergelaat is; 

(c) díe aard en toestand daarvan, geag kan word as verlate, kan 
deur die Munisipaliteit verwyder en mee weggedoen word. 

(2) Indien die Munisipaliteit bewus is van die identiteit van die eienaar van 
die verlate ding, kan die Munisipaliteit die koste in verband met die 
verwydering en wegdoening van die ding, indien enige, van die 
eienaar verhaal. 

(3) By die uitleg van subartikel (1), word ‘n winkeltrollie geag nie ‘n 
voertuig te wees nie. 


HOOFSTUK 7 
ALGEMENE BEPALINGS 


Toegang tot ‘n perseel 

20. (1) Die okkupeerder van ‘n perseel moet, as die Munisipaliteit ‘n 

afvalverwyderíngsdiens lewer, aan die Munisipaliteit toegang verleen 
vir afhaal- en verwyderingsdoeleindes, en hy of sy moet sorg dat niks 
die Munisipaliteit in die lewering van sy dienste dwarsboom, fnuik of 
hinder nie. 

(2) As die versameling of verwydering van afval van ‘n perseel na die 
mening van die Munisipaliteit waarskynlik skade aan die perseel of 
aan die Munisipaliteit se eiendom tot gevolg kan hê, of kan lei tot die 
beseríng van die afvalvenwyderaars, of iemand anders, kan die 
Munisipaliteit as ‘n voorwaarde vir die lewering van ‘n 
afvalverwyderíngsdiens aan die perseel, van die eienaar of 
okkupeerder vereis dat hy of sy die Munisipaliteit skríftelik vrywaar 
teen sodanige skade of beserings of teen ‘n eis wat uit een of albei 
hiervan mag voortspruit. 

Ophopíng van afval 

21 . As enige kategorie afval wat in Hoofstuk 1 van hierdie Verordening omskryf 
word, op ‘n perseel ophoop sodat dit ‘n oorlas veroorsaak of waarskynlik ‘n 
oorlas sal veroorsaak, kan die Munisipaliteit sodanige afval spesiaal verwyder 
en die eienaar is ten opsigte van sodanige spesiale verwyderíng aanspreeklik 
vir die betaling van die gelde daarvoor. 

HOOFSTUK 8 

GELDE EN STRAFBEPALINGS 


Gelde 

22. (1) lemand aan wie die Munisipaliteit ‘n diens ingevolge hierdie 

Verordening gelewer het, is behoudens andersluidende bepalings van 
hierdie Verordening, aanspreeklik vir die gelde wat vir sodanige diens 
aan die Munisipaliteit betaal moet word. 

(2) Die Munisipaliteit staak ‘n diens wat gelewer word en waarvoor 
maandeliks gelde voorgeskryf is, slegs nadat 'n skriftelike 
kennisgewing van die eienaar of okkupeerder van die perseei waar 
die diens gelewer word, ontvang is, dat daar nie meer huis- of 
besigheídsafval voortgebring word nie, of as dit vir die Munisipaliteit 
duidelik blyk dat daar nie meer afval op die perseel voortgebring word 
nie. 

(3) Die maandelikse gelde is betaalbaar totdat die Munisipaliteit die 
kennisgewing in subartikel (2) vermeld, ontvang het, of dit vir die 
Munisipaliteit duidelik blyk dat daar nie meer afval op die perseel 
voortgebring word nie. 


Strafbepaling 

23. Enige persoon wat ‘n bepaling van hierdie Verordening oortree of versuim om 
daaraan te voldoen, is aan ‘n mísdryf skuldig en by skuldigbevinding strafbaar 
met 'n boete, of by wanbetaling, met gevangenisstraf vir hoogstens 6 maande 
of tot beide ‘n boete en sodanige gevangenisstraf. 

Kort titel 

24. Hierdie Verordening heet die Verordening op Verwydering van 
Afvalstowwe, 2012. 




